Aquerò sabérem alavetz; mès ath cap de tres dies que, per malauta, era senhora peregrina s'estaue en casa, ua des mainadères mos cridèc a jo e ara mia hemna dera sua part; anèrem a veir se qué volie, e a pòrta barrada e dauant es sues sirventes, lèu damb lèrmes enes uelhs, mos didec, me pensi, qu'aguestes madeishes rasons: "Senhors mèns, eth cèu n'ei testimòni que sense volè'c me trapi en un comprometut moment qu'ara vos diderè.